Ужахьанаькъан (нах)

Ужахьанаькъан тайпах бола цӀихеза нах.
 Ужахьанаькъан Гаке Мухьмад — хьехархо; 1927 шера Буро тӀа арадаьнна «Ghalgh-ghazæqi lughæt» яха гӀалгӀай-эрсий дошлорг яздаьр;
 Ужахьанаькъан Мусай Малсаг — 2018 шера Нохчий мехка́ ГӀалгӀай лаьтташ дӀалуча хана активист волаш лийна саг. Духьале яр бахьан долаш Ӏаьдало чувелла́в;
 Ужахьанаькъан Мухьмада Ахьмад — гӀалгӀашта юкъера хьалхара физика-математика Ӏилмай доктор;
 Ужахьанаькъан Ната — ПТРК болхло, «Лица» яха авторски хьокхаче дӀахьош я;
 Ужахьанаькъан Уматгире Мухьмад — иллиалархо, мохкбовзархо;
 Ужахьанаькъан Мустбийчун Ӏаддал-Керам — ГӀалгӀай автономе областа моттигерча, яйча, кхачан промышленноста халкъа комиссар, тӀехьагӀа Ӏарамхий курорта директор.

Ужахьанаькъан болчарца бувзабенна нах:
 Оалмаза Кхоази — бӀорахой тӀема турпал. Ужахьанаькъан Илеза Исламага маьре яхай.

*